Vinteren er den værste årstid for bilen. Derfor skal den tjekkes regelmæssigt, så eventuelle skader undgåes.

Vinteren er alle bilisters mareridt - for med vinteren kommer også sne og saltede veje. Og det er hårdt for bilen, slår mekanikerne fast. Derfor kommer mekaniker Esben Thomsen fra Uggerhøj VW Frederikshavn blandt andet med disse råd til at sikre sin bil et længere liv. - Sørg for at påfylde køler- og sprinklervæske, der kan klare minimum 25 frostgrader. - Rens vinduesviskerne for salt og sne, så gummiet og dermed ruden ikke tager skader. - Kør ikke over store isklumper - de kan ødelægge undervognen. - Kør regelmæssigt i bilen, så bremserne ikke ruster til. - Sørg for at batteriet er opladt, da bilen bruger mere strøm end normalt. - Undersøg lygternes højde og styrke, så de ikke blænder modkørende. - Husk vinterdæk. De skal desuden skiftes før de er slidt helt ned. - Få bilen renset ved mekanikertjek eller bilvask regelmæssigt.